**შესყიდვების ეთიკის პოლიტიკა**

ითვალისწინებს ისეთი საქონლისა და მომსახურების შესყიდვას:

ა) რომლის წარმოებისა და მიწოდებაში არ არის გამოყენებული ძალდატანებითი ან ექსპლუატაციური შრომა

ბ) რომელსაც მინიმალური უარყოფითი გავლენა აქვს გარემოზე.

ხსენებული პირობები გათვალისწინებული იქნება საქონლისა თუ მომსახურების შესყიდვის შესახებ გადაწყვეტილების მიღებისას.

ამასთან ერთად, იმ შემთხვევაში, თუ მომწოდებლების ქმედებები დაარღვევს ბენეფიციარების პირველად უფლებებს და თუ არ იქნება მდგომარეობის გონივრულ პერიოდში გამოსწორების სურვილი, ან თუ მიწოდების ქსელში მონაწილე კომპანია ჩაბმულია იარაღის წარმოებასა ან გაყიდვაში, რაც მიუღებელია ჩვენთვის, ეს უკანასკნელი მოძებნის საქონლის მიწოდების ალტერნატიულ გზებს.

**მიზანი**

ა) შრომისა და გარემოს დაცვის კარგი სტანდარტების დამკვიდრება ორგანიზაციის მიწოდების ქსელის ფარგლებში

ბ) ორგანიზაციის რეპუტაციის დაცვა

**მომწოდებელთა ქცევის კოდექსი**

მომწოდებლები, რომლებიც ხელს აწერენ ამ ქცევის კოდესს, უნდა გამუდმებით ზრუნავენ როგორც მათ კომპანიაში, ასევე სხვა მომწოდებლებთან დამკვიდრებული შრომისა და გარემო სტანდარტების გაუმჯობესებაზე.

**ა) შრომის სტანდარტები**

ამ კოდექსში მოყვანილი შრომის სტანდარტები ეფუძნება შრომის საერთაშორისო ორგანიზაციის კონვენციებიდან.

**დასაქმების არჩევანის თავისუფლება:** დაუშვებელია ძალდატანებითი, ან მსჯავრდებულთა იძულებითი შრომის გამოყენება. მომუშავენი არ არიან ვალდებულნი დატოვონ რაიმე ღირებული ნივთი ან საიდენტიფიკაციო დოკუმენტი დამსაქმებელთან და თავისუფალნი არიან მიატოვონ სამსახური შესაბამისი ცნობების შემდგომ.

**ასოციაციებში გაერთიანებისა და ხელფასების ზრდის შესახებ მოლაპარაკების წარმოების კოლექტიური უფლება:** დასაქმებულებს, ყოველგვარი შეზღუდვის გარეშე, აქვთ უფლება გაწევრიანდნენ ან შექმნან პროფესიული კავშირები და კოლექტიურად აწარმოონ მოლაპარაკება ხელფასების ზრდის შესახებ. დამსაქმებელს არ უნდა ჰქონდეთ უარყოფითი დამოკიდებულება პროფესიული კავშირების კანონერი ქმედებების მიმართ. დაუშვებელია დასაქმებულთა წარმომადგენლების დისკრიმინაცია და მათ ეძლევათ სამუშაო ადგილებზე თავიანთი წარმომადგენლობითი ფუნქციის შესრულების უფლება. იმ შემთხვევაში, როცა კანონი ზღუდავს ასოციაციაში გაერთიანებისა და კოლექტიურად ხელფასების ზრდაზე მოლაპარაკების წარმოების უფლებას, დამსაქმებელმა ხელი უნდა შეუწყოს თავისუფალი და დამოუკიდებელი ასოციაციისა და მოლაპარაკების წარმოებისათვის პარალელური საშუალების განვითარებას.

**სამუშაო გარემო უსაფრთხოა და დაცულია ჰიგიენური ნორმები:** საწარმოო და შესაბამისი რისკების გათვალისწინებით, დასაქმებულები უნდა უზრუნველყოფილი იყვნენ უსაფრთხო სამუშაო გარემოთი, სადაც დაცული იქნება ჰიგიენური ნორმები. შესაბამისი ზომები უნდა იქნას მიღებული სამუშაოს ბუნებიდან გამომდინარე ან მის პერიოდში უბედური შემთხვევებისა და საწარმოო ტრამვების თავიდან ასაცილებლად და მაქსიმალურად შესამცირებლად. თანამშრომლებს რეგულარულად უნდა ჩაუტარდეთ მომზადება უსაფრთხოებასა და ჯანრთელობის დაცვის საკითხებზე. უზრუნველყოფილი უნდა იყოს სუფთა საპირფარეშოები, გამდინარე წყალი და (საჭიროების შეთხვევაში) სანიტარული სათავსოები, მაგალითად საკვების შესანახად. საცხოვრებელი (ასეთით დასაქმებულთა უზრუნველყოფის შემთხვევაში) უნდა იყოს სუფთა, უსაფრთხო და აკმაყოფილებდეს დასაქმებულის მინიმალურ საჭიროებებს. კომპანიაში, სადაც იცავენ სტანდარტებს, ჯანდაცვაზე და უსაფრთხოებაზე პასუხისმგებლები მაღალი რანგის მენეჯერები არიან.

**დაუშვებელია ბავშვის შრომის გამოყენება:** დაუშვებელია ბავშვების სამსახურში აყვანა. კომპანიებმა უნდა შეიმუშაონ და მონაწილეობა მიიღონ პროგრამებში და პოლიტიკაში, რომელიც ითვალისწინებს ყოველი ბავშვის, რომელიც ასრულებს სამუშაოს დაბრუნებას განათლების სისტემაში შესაბამისი ასაკის შესრულებამდე. დაუშვებელია ბავშვებისა ან 18 წლამდე მოზარდების ღამის საათებში ან მაღალი რისკის პირობებში დასაქმება. Eაღნიშნული პოლიტიკა და პროცედურები უნდა შეესაბამებოდეს შრომის საერთაშორისო ორგანიზაციის შესაბამის სტანდარტებს.

**სასიცოცხლო მინიმუმის გადახდა:** სტანდარტული სამუშაო კვირის ხელფასი და სხვა დამატებით გადახდილი თანხა, მინიმუმ დადგებილ ეროვნულ სტანდარტს უნდა შეესაბამებოდეს, ან იმავე სფეროში მოქმედი სხვა საწარმოების მონაცემების შედარებისას, მათ შორის უმაღლეს მაჩვენებელს. ნებისმიერ შემთხვევაში, ხელფასი უნდა იყოს საკმარისად მაღალი იმისათვის, რომ დაკმაყოფილდეს ბაზისური საჭირობები და ადამიანს ჰქონდეს საშუალება თავისი შეხედულებისამებრ გამოიყენოს დარჩენილი თანხა. ყველა თანამშრომელს სამუშაოზე აყვანამდე წერილობით და გასაგებად უნდა მიეწოდოს ინფორმაცია მათი დასაქმების პირობების შესახებ, ხელფასებთან მიმართებაში. განსაკუთრებით ყურადღება უნდა გამახვილდეს ხელფასის გადახდის პერიოდზე. დაუშვებელია ხელფასიდან დაქვითვის დისციპლინარულ სასჯელად გამოყენება; ასევე დაუშვებელია მისი გამოყენება მაშინაც, თუ ამას ითვალისწინებს ეროვნული კანონმდებლობა, წინასწარი ცნობებისა და ნებართვის აღების გარეშე. ნებისმიერი სახის დისციპლინარული ზომა უნდა იქნას აღნუსხული.

**სამუშაო საათების რაოდენობა არ არის გაზრდილი:** სამუშაო საათების რაოდენობა შეესაბამება ეროვნული კანონმდებლობის მოთხოვნებს და დარგში მომუშავე სხვა კომპანიების პრაქტიკის შედარებისას მიღებულ სტანდარტებს, იმის მიხედვით, თუ რომელი მათგანი უფრო დამზოგავია. ნებისმიერ შემთხვევაში, დაუშვებელია რეგულარულად, კვირაში 40 საათზე მეტი ხნით მუშაობის მოთხოვნა; დასაქმებულს მინიმუმ უნდა მიეცეს საშუალოდ 7 დღეში ერთი გამოსასვლელი დღე. დამატებითი სამუშაო საათებში მუშაობა მხოლოდ სურვილის შემთხვევაშია დასაშვები და მათი საერთო რაოდენობა არ უნდა აღემატებოდეს 12 საათს კვირაში, თუმცა არ უნდა იყოს რეგულარული ხასიათის და ანაზღაურება უნდა მოხდეს უმაღლესი სკალით.

**დისკრიმინაციის დაუშვებლობა:** დაუშვებელია დისკრიმინაცია დაქირავების, ანაზღაურების, მომზადების, დაწინაურების, სამსახურიდან გათავისუფლებისა ან პენსიაზე გაშვებისას რასის, კუთვნილების, ეროვნების, წარმოშობის, რელიგიის, ასაკის, ინვალიდობის, სქესის, სამოქალაქო მდგომარეობის, სექსუალური ორიენტაციის, სხვადასხვა გაერთიანების ან პოლიტიკური პარტიის წევრობის გამო.

**რეგულარული დასაქმების უზრუნველოფა:** ნებისმიერ ცალკე აღებულ შემთხვევაში, შრომითი ურთიერთობები უნდა შეესაბამებოდეს ქვეყანაში მოქმედ კანონმდებლობასა და დამკვიდრებულ პრაქტიკას. დასაქმებულისადმი წარმოშობილი შრომისა და სოციალური კანონმდებლობით გათვალისწინებული ვალდებულებები იგივეა რეგულარულად და ერთჯერადი კონტრაქტით დაქირავებულის, ქვე-კონტრაქტორის ან სამუშაოს სახლში შემსრულებლის, ასევე დამხმარეს აყვანის (შეგირდის აყვანა) სქემების შემთხვევაშიც, ანუ მაშინ, როდესაც არ არის გათვალისწინებული მათი მუდმივი დასაქმება. ანალოგიური ვალდებულებები წარმოიშვება სრულ შტატზე დასაქმებულთა მიმართაც.

**შეურაცხმყოფელი ან არადამიანური მოპყრობის დაუშვებლობა:** დაუშვებელია ნებისმიერი ფიზიკური ან დისციპლინარული, ასევე სიტყვიერი ზეწოლა ან შეურაცხყოფის მიყენება.

კოდექსში შრომის საერთაშორისო ორგანიზაციის სტანდარტების გამოყენების შესახებ მოლაპარაკება შედგა “სავაჭრო ეთიკურ ინიციატივასთან”, კომპანიების გაერთიანებასთან, არა სამთავრობო ორგანიზაციებთან და პროფესიულ კავშირებთან; ეს ის მხარეებია, რომლებიც დაინტერსებულნი არიან ერთად მუშაობით და კოდექსის მოთხოვნების კარგი პრაქტიკის დანერგვით.

**ბ) გარემოსდაცვითი სტანდარტები**

მომწოდებელი როგორც მინიმუმ უნდა აკმაყოფილებდეს ყველა სავალდებულო და საკანონმდებლო მოთხოვნებს გარემოს დაცვის ირგვლივ. დეტალური სტანდარტები მომწოდებლის გასათვალისწინებელია, თუმცა ისინი უნდა მოიცავდეს შემდეგს:

**ნარჩენების მართვა:** უნდა მოხდეს ნარჩენების დონის მინიმუმალდე დაყვანა და რამდენადაც ეს შესაძლებელია, მათი გადამუშავება. ნარჩენების ეფექტური კონტროლი აუცილებელია ნიადაგის, წყლის და ჰაერის დაბინძურების თავიდან ასაცილებლად, საშიშ მასალებთან მიმართებაში, შემუშავებული უნდა იყოს სასწრაფო სამოქმედო გეგმა.

**შეფუთვა და ქაღალდი:** თავიდან უნდა იქნას აცილებული მასალის უსარგებლო და ხარჯი და მაქსიმალურად გამოყენებული იყოს ნარჩენების გადამუშავების შესაძლებლობა.

**კონსერვაცია/შენარჩუნება:** საჭიროა პროცესებისა და საქმიანობის მონიტორინგი და გარკვეულ შემთხვევებში შესაბამისი ცვლილებების განხორციელება, შეზღუდული რესურსების, მათ შორს წყლის, ფლორისა და ფაუნის, ასევე ნიადაგის შენარჩუნების უზრუნველსაყოფად.

**ენერგიის გამოყენება:** პროდუქციის წარმოებისა და მიწოდების ნებისმიერი პროცესი, მათ შორის გათბობა, ვენტილაცია, განათება, კომპიუტერული სისტემები და ტრანსპორტირება, ეფუძნება ენერგიის გამოყენებისა და საფრთხის შემცველი გადაცემის რაოდენობის მინიმუმამდე დაყვანის საჭიროებას.

**გ) ბიზნეს ქცევა**

მომწოდებელი თავისი საქციელით არ უნდა არღვევდეს პროექტის ბენეფიციარების უპირველეს უფლებას. მომწოდებელი არ უნდა იყოს დაკავებული:

1. იარაღის წარმოებით

2. იარაღის მიყიდვით იმ მთავრობებისათვის, რომლებიც სისტემატურად არღვევენ თავიანთი მოქალაქეებს ადამიანის უფლებებს, ან სადაც არის ქვეყნის შიდა შეიარაღებული კონფლიქტი; ასევე როდესაც იარაღის გაყიდვამ შეიძლება საფრთხე შეუქმნას მშვიდობას და უსაფრთხოებას რეგიონში.

**ორგანიზაცია მომწოდებლებისგან:**

1. მოითხოვს თავის თავზე აიღონ პასუხისმგებლობა შრომისა და გარემოსდაცვითი პირობების შესრულებაზე პროდუქციისა და მომსახურების წარმოების პროცესში (მათ შორის კონტრაქტორებისა და ქვე-კონტრაქტორების თუ სამუშაოს სხვა გარეშე შემსრულებლების მიერ ასეთების შესრულებაზე);

2. ვალდებულებას ქცევის კოდექსის შესრულებაზე აკისრებს ხელმძღვანელს;

3. ხელი მოაწეროს ქცევის კოდექსს და გააცნოს ამ დოკუმენტში განმარტებული მოთხოვნები თანამშრომლებს;

4. ყოველწლიურად მიაწვდის ინფორმაციას იმის შესახებ, თუ როგორ ხდება კოდექსის მოთხოვნების შესრულება- შეავსებს სპეციალურ კითხვარს ორგანიზაციის მოთხოვნის შემთხვევაში.

გავეცანი:

ხელმოწერა

თანამდებობა

თარიღი